

***Sarajevo, Ul. Marka Marulića 2/6. Telefon: 033-246-550- Fax: 033-246 551 e-mail: info@ino.ba***

Broj: 05/1-07-1-

Sarajevo, godine **PRIJEDLOG**

Na osnovu člana 24. Zakona o ministarstvima i drugim organima uprave Bosne i Hercegovine („Službeni glasnik BiH“, broj 05/03,42/03, 26/04, 42/04, 45/06, 88/07, 35/09, 59/09, 103/09, 87/12, 06/13, 19/16 i 83/17), člana 11.Odluke o godišnjem planiranju rada i načinu praćenja i izvještavanja u institucijama Bosne i Hercegovine („Službeni glasnik BiH“, broj 94/14 ) i člana 18. Statuta Instituta za nestale osobe Bosne i Hercegovine, privremeni Upravni odbor Instituta za nestale osobe Bosne i Hercegovine na svojoj --- sjednici, održanoj dana --------.2021. godine u s v o j i o j e

**IZVJEŠTAJ O RADU**

**INSTITUTA ZA NESTALE OSOBE BOSNE I HERCEGOVINE ZA 2020.GODINU**

**I U V O D**

Osnivanje i pravni status Instituta za nestale osobe Bosne i Hercegovine (u daljem tekstu: Institut), kao i njegove nadležnosti i način rada, uređeni su Zakonom o nestalim osobama Bosne i Hercegovine ("Službeni glasnik BiH", broj 50/04), (u daljem tekst: Zakon) i Sporazumom o preuzimanju uloge suosnivača za Institut za nestale osobe Bosne i Hercegovine, između Vijeća ministara Bosne i Hercegovine i Međunarodne komisije za nestale osobe – ICMP (u daljnjem tekstu: Sporazum).

Organi upravljanja, rukovođenja i nadzora u Institutu su: Upravni odbor, Kolegij direktora i Nadzorni odbor. Radi ostvarivanja interesa članova obitelji nestalih osoba u okviru Instituta formiran je Savjetodavni odbor.

Obzirom na značaj i ulogu svakog od navedenih organa, ovaj Izvještaj ujedno prikazuje rad i djelovanje privremenog Upravnog odbora, Kolegija direktora, Nadzornog odbora i Savjetodavnog odbora u 2020.godini.

U svom djelovanju privremeni Upravni odbor je tokom 2020.godine održao 11 redovnih sjednica, na kojima je razmatrao 59 tačaka dnevnog reda. Svi članovi su aktivno učestvovali u raspravama, a sve odluke i zaključci su doneseni u skladu sa Poslovnikom o radu Upravnog odbora.

U izvještajnom periodu članovi Kolegija direktora su održali 37 sjednica na kojima su razmatrali 211 tačaka dnevnog reda.

Uzimajući u obzir da je pandemija bolesti COVID-19 na nezapamćeni način pogodila sve države svijeta, pa tako i Bosnu i Hercegovinu, Kolegij direktora se susreo sa izazovom organizacije procesa rada i aktivnosti u okolnostima ograničenog kretanja i međusobne komunikacije ljudi. Osim što je poduzimao mjere sprečavanja širenja bolesti COVID 19 među zaposlenicima Instituta za nestale osobe Bosne i Hercegovine, istovremeno je radio i na nastavku procesa pronalaska i identifikacije nestalih osoba kako na državnom tako i na regionalnom nivou.

U tom pogledu fokus rada Kolegija direktora u 2020. godini bile su aktivnosti u okviru Grupe za nestale osobe regije zapadnog Balkana, čiji su njeni aktivni članovi (u daljem tekst – GNO). GNO okuplja čelne predstavnike institucija vlasti Bosne i Hercegovine, Crne Gore, Hrvatske, Kosova i Srbije, koje su odgovorne za rješavanje pitanja nestalih osoba. GNO je osnovana 2018. godine, u okviru Berlinskog procesa za zapadni Balkan, kako bi se ojačali napori na pronalaženju osoba nestalih uslijed sukoba 1990-ih godina na području bivše Jugoslavije i ima važnu supervizorsku ulogu koja proističe iz Okvirnog plana za rješavanje pitanja osoba nestalih uslijed sukoba na području bivše Jugoslavije, potpisanog u novembru 2018. godine u Hagu.

Okvirni plan je inače obaveza predviđena Deklaracijom koju su u julu 2018. godine u Londonu potpisali predsjedavajući Vijeća ministara Bosne i Hercegovine i premijeri Kosova, Crne Gore, Srbije, Albanije, Hrvatske, Njemačke, Ujedinjenog Kraljevstva, Austrije, Bugarske, Francuske, Italije, Slovenije i Poljske, potvrdivši time svoju posvećenost podržavanju napora da se pronađe i identifikuje 12.000 ljudi koji se još uvijek smatraju nestalima uslijed sukoba na tlu bivše Jugoslavije. Provedbu Okvirnog plana finansira Ujedinjeno Kraljevstvo.

Dana 30. januara 2020. godine na sastanku održanom u Prištini GNO je donijela ključne odluke o zajedničkim aktivnostima u 2020. godini i to: održavanje bilateralnih sastanaka kako bi se odredile prioritetne zajedničke predvizite i iskopavanja potencijalnih lokacija masovnih grobnica, nastavak saradnje sa Međunarodnom komisijom za nestale osobe (ICMP) na forenzičkim pregledima i uzimanju bioloških uzoraka NN (neidentifikovanih) slučajeva posmrtnih ostataka, kako bi se omogućila DNK analiza u svrhu identifikacije nestalih osoba, te zajedničko obilježavanje Međunarodnog dana nestalih i objavljivanje zajedničkog apela (putem video poruke) za informacijama o mogućim lokacijama masovnih i pojedinačnih grobnica. Na sastanku su članovi GNO-a razgovarali o dinamici i prioritetima provođenja Okvirnog plana koji je potpisan u novembru 2018. godine u Hagu.

Dana 26. oktobara 2020. godine na sastanku održanom u Beogradu GNO je usvojila Drugi godišnji izvještaj o radu GNO-a. Izvještaj pokriva period od jula 2019. do novembra 2020. godine i bit će predstavljen u okviru samita Berlinskog procesa. Prvi godišnji izvještaj GNO-a također je predstavljen na samitu Berlinskog procesa u julu 2019. godine u poljskom gradu Poznanju.

U izvještaju je istaknuto da je od jula 2019. godine GNO riješila pitanje 387 slučajeva nestalih osoba, a svaka identifikacija je zabilježena u Regionalnoj bazi podataka aktivnih slučajeva nestalih , što ukazuje na konkretan napredak, uprkos izazovima s kojima se regija suočava. U izvještaju je također istaknuto da je GNO odgovorna za to da se pronađe i identifikuje preostalih oko 12.000 nestalih osoba, nestalih uslijed sukoba na prostoru bivše Jugoslavije za kojima se još uvijek traga i da se porodicama nestalih pruže pouzdane i tačne informacije. Aktivnim učešćem sve strane pokazuju koliko su posvećene ispunjavanju obaveze koju ima svaka država, a to je provesti efikasnu istragu o svim slučajevima nestalih osoba na temelju vladavine zakona.

Dana 16. decembar 2020. godine u Sarajevu je održan online sastanak, na kojem su prisustvovali učesnici Berlinskog procesa i članovi GNO. Na sastanku su učestvovali Wendy Morton, Ministrica za evropsko susjedstvo i Ameriku Ujedinjenog kraljevstva, Andrew Page, direktor za zapadni Balkan iz Ministarstva vanjskih poslova Ujedinjenog kraljevstva, Kathryne Bomberger, generalna direktorica Međunarodne komisije za nestale osobe (ICMP ), Matthias Luttenberg, direktor Divizije 212 – bilateralni odnosi sa državama centralne, istočne i jugoistočne Europe, centralne Azije i južnog Kavkaza (Ured njemačke kancelarke Angele Merkel ), Amor Mašović, Institut za nestale osobe Bosne i Hercegovine, Ana Filko, Uprva za zatočene i nestale Ministarstva hrvatskih branitelja Republike Hrvatske, Dragan Đukanović, Komisija za nestala lica Vlade Crne Gore, Rame Manej, Komisija za nestala lica Kosova, Veljko Odalović, Komisija za nestala lica Vlade Srbije. Na sastanku je GNO između ostalog, predstavila svoj Drugi godišnji izvještaj, zatim akcentirala potrebu da se porodice nestalih aktivno uključe u proces traženja nestalih osoba i razmjene podataka kroz rad Regionalne koordinacije udruženja porodica nestalih s područja bivše Jugoslavije (RK), te istakla posvećenost provedbi Okvirnog plana, kroz ulaganje dodatnog napora kako bi savladali prepreke koje je sa sobom donijela pandemija bolesti Covid-19.

U 2020. godini Kolegij direktora nastavio je saradnju sa organizacijom Norveška narodna pomoć (NDA) u cilju osiguranja nabavke i treninga specijalnih pasa tragača za pronalazak masovnih i pojedinačnih grobnica. Kolegij direktora razmotrio je ponudu organizacije Norveška narodna pomoć upućenu uredu UNDP-ija u Beogradu u vezi sa nabavkom, treningom i angažiranjem specijalno obučenih pasa za traganje za masovnim i pojedinačnim grobnicama. Spomenuta organizacija ima saglasnost menadžmenta da razvije koncept projekta za pse tragače za traženje masovnih i drugih grobnica.

U suradnji sa UNDP-om, Kolegij direktora organizirao je seminar „Traganje za lokacijama grobnica i ekshumacija kao dokazna radnja“ u Tuzli u vremenu od 21.10. 2020. do 23.10.2020. godine. Seminar je podržala Vlada Ujedinjenog kraljevstva. Na seminaru su učestvovali predstavnici Instituta za nestale osobe Bosne i Hercegovine, Tužiteljstva Bosne i Hercegovine, Državne agencije za istrage i zaštitu i Međunarodnog rezidualnog mehanizma za krivične sudove (MRMKS ).

U 2020. godini Kolegij direktora nastavio je intenzivnu i uspješnu suradnju sa Međunarodnim komitetom Crvenog križa (MKCK ). Organiziran je Anti-stres seminar na Jahorini. Zbog epidemiološke situacije Anti-stres seminar organiziran je u dvije grupe: Prva grupa prisustvovala je seminaru u razdoblju od 19.10. do 22.10.2020. godine, dok je druga grupa bila na seminaru od 27.10. do 30.10. 2020. godine.

Također, u suradnji sa Međunarodnim komitetom Crvenog križa Kolegij direktora organizirao je u Sarajevu, Ilidža, seminar na temu „Nove analitičke metode i tehnike - Trening za istražitelje Instituta za nestale osobe“. Predavači na seminaru bili su Christian Axboe Nielsen, Associate Professsor, Aarhus University i Miloš Đerić, Regionalni analitičar za odjel zaštite Međunarodnog komiteta Crvenog križa. U skladu sa epidemiološkim mjerama seminar je organiziran u dvije grupe u razdoblju od 07.12. do 09. 12. 2020. –prva grupa i 09.12. do 11.12.2020. – druga grupa.

Članovi Kolegija direktora aktivno su učestvovali u online sastanku koji je organizirao Međunarodni komitet Crvenog križa 07.12.2020. godine na temu „Mehanizmi za nestale osobe: rasvjetljavanje sudbine i podrška porodicama“. Sastanku su prisustvovali gosp. Fabien Bourdier, koordinator za pitanje nestalih osoba za zapadni Balkan u Ženevi i gđa. Joy Elyahou vanjska konzultantica Međunarodnog komiteta Crvenog križa iz Kanade.

U 2020.godini Nadzorni odbor je održao 18 sjednica, na kojima je kroz 56 tačaka dnevnog reda razmatrao pitanja iz svoje nadležnosti: izvještaje o finansijskom poslovanju Instituta, godišnji izvještaj o poslovanju i godišnji obračun, urednost i zakonitost vođenja računovodstvenih knjiga kao i izvještavanje suosnivača, Upravnog odbora i Kolegija direktora o rezultatima nadzora.

### 1.1. Prikupljanje informacija o nestalim osobama i pojedinačnim i masovnim grobnicama

Efikasnost rješavanja pitanja nestalih osoba u Bosni i Hercegovini u direktnoj je vezi sa provođenjem članova 4. i 5. Zakona o nestalim osobama, kojim se regulira obaveza nadležnih državnih organa i institucija svih nivoa vlasti, po pitanju njihovog mjesta i uloge u procesu prikupljanja informacija o lokacijama pojedinačnih i masovnih grobnica nestalih osoba, te njihovog ustupanja na dalje korištenje Institutu, odnosno nadležnom tužilaštvu, obzirom da su ekshumacije, obdukcije i identifikacije sudsko-medicinske istražne radnje. Na ovaj način država preko svojih institucija obezbjeđuje članovima obitelji nestalih osoba pravo da znaju za sudbinu svojih nestalih članova. Nakon dobivanja informacija o lokacijama grobnica nestalih osoba, istražitelji Instituta samostalno ili u saradnji sa drugim institucijama angažiraju se na provjerama navedenih informacija. Ova radnja je od izuzetnog značaja zbog svoje složenosti sa više aspekata.

Kroz analizu i rezultate rada Sektora za traženje, ekshumaciju i identifikaciju u 2020.godini može se zaključiti da su istražitelji Instituta iskazali veliki stepen posvećenosti, požrtvovanosti, profesionalnosti i osobne hrabrosti, bez obzira na poteškoće sa kojima su se susretali u svom radu, kao što su:

* otežan rad i smanjen obim poslova zbog virusa COVID 19,
* nedostatak relevantnih informacija o lokacijama masovnih i pojedinačnih grobnica,
* nedostatak kadrovskih i materijalno-tehničkih sredstava u cilju postizanja veće efikasnosti i rezultata rada u skladu sa preporukama Radne grupe Ujedinjenih nacija za prisilne nestanke,
* težak i nepristupačan teren, opasnost od neeksplodiranih minsko-eksplozivnih sredstava, rad u jamama, na smetljištima, na kontaminiranim terenima i dr..

### 1.2. Sudjelovanje u ekshumacijama i asanacijama terena

Ekshumacije i asanacije su sudsko-istražne radnje koje provodi nadležno tužilaštvo po naredbi Suda Bosne i Hercegovine. Institut pokreće prijedloge za ove radnje Tužilaštvu Bosne i Hercegovine, a nakon dobivanja naredbe za ekshumaciju, istražitelji Instituta učestvuju u radu ekspertnog tima za ekshumacije kojeg naredbom formira nadležni tužilac (krim-inspektor, krim-tehničar, vještak sudske medicine, antropolog, arheolog, deminer i po potrebi vještaci druge specijalnosti).

U Tabeli broj 1. prikazani su zbirni rezultati svih područnih ureda kroz cjelokupan proces traženja, ekshumacija i identifikacija, odnosno od provjere informacija na terenu, pa do zatvaranja konkretnog slučaja tj. identifikacije. U 2020.godini izvršeno je 88 ekshumacija, 8 asanacija i 4 ekshumacija radi uzimanja koštanih uzoraka. Ekshumirano je 73 posmrtnih slučajeva.

|  |  |  |  |  |  |  |
| --- | --- | --- | --- | --- | --- | --- |
| **PODRUČNI UREDI** | BANJA LUKA | BIHAĆ | ISTOČNO SARAJEVO | MOSTAR | TUZLA | UKUPNO |
| Ukupan broj predvizita | 85 | 227 | 264 | 13 | 349 | **938** |
| Ukupan broj zahtjeva za provjeru minske situacije na konkretnoj lokaciji | 3 | 0 | 0 | 0 | 0 | **3** |
| Ukupan broj izlazaka na teren sa predstavnicima  Mak-a | 6 | 0 | 7 | 1 | 2 | **16** |
| Ukupan broj poslatih zahtjeva za ekshumacije | 12 | 7 | 17 | 6 | 22 | **64** |
| Ukupan broj zahtjeva za asanacije terena | 2 | 0 | 0 | 0 | 8 | **10** |
| Ukupan broj poslatih zahtjeva za uzimanje koštanih uzoraka (groblja/mezarja) | 4 | 1 | 0 | 1 | 3 | **9** |
| Ukupan broj poslatih zahtjeva za reekshumacije | 2 | 0 | 7 | 1 | 1 | **11** |
| Ukupan broj urađenih ekshumacija | 24 | 6 | 29 | 4 | 25 | **88** |
| Ukupan broj urađenih asanacija | 0 | 0 | 0 | 0 | 8 | **8** |
| Ukupan broj urađenih ekshumacija radi uzimanja koštanih uzoraka | 3 | 0 | 0 | 0 | 1 | **4** |
| Ukupan broj urađenih reekshumacija | 3 | 3 | 15 | 0 | 135 | **156** |
| Ukupan broj ekshumiranih posmrtnih ostataka | 20 | 2 | 29 | 1 | 21 | **73** |
| Ukupan broj uzetih koštanih uzoraka | 37 | 22 | 35 | 3 | 0 | **97** |
| Ukupan broj riješenih slučajeva pogrešnih identifikacija „klasičnom metodom“ | 3 | 0 | 1 | 0 | 1 | **5** |
| Ukupan broj identificiranih osoba | 7 | 13 | 11 | 4 | 18 | **242** |
| Ukupan broj dobivenih informacija od drugih institucija (SIPA,MUP,OBA, OT), | 12 | 2 | 14 | 1 | 16 | **45** |
| Ukupan broj postupanja prema informacijama gore navedenih institucija | 8 | 1 | 12 | 1 | 14 | **36** |
| Ukupan broj ekshumiranih osoba/slučajeva na osnovu informacija gore navedenih institucija | 1 | 0 | 1 | 0 | 1 | **3** |

Tabela br.1 Zbirni rezultati kroz procese traženja, ekshumacija i identifikacija u 2020.godini

### 1.3. Sudjelovanje u identifikacijama

Ekshumirana tijela se privremeno pohranjuju, prema naredbama Tužilaštva Bosne i Hercegovine, u obdukciono-identifikacione centre. Nadležni istražitelj Instituta učestvuje u aktivnostima tužioca, kriminalističkih tehničara i vještaka sudske medicine, od momenta uzimanja koštanih uzoraka sa ekshumiranog tijela i upućivanja istog na DNK analizu u laboratoriju ICMP, do samog završnog čina identifikacije. Nakon pristizanja DNK izvještaja u Institut, isti se prosljeđuje nadležnom tužilaštvu i vještaku sudske medicine. Tužilac naređuje i zakazuje identifikaciju. Na identifikaciju se pozivaju i članovi obitelji nestalih osoba. U toku 2020.godine, po navedenoj proceduri i pristiglim izvještajima, identificirano su ukupno 53 nestale osobe, čiji su posmrtni ostaci ekshumirani 2020. godine ili ranije.

### 1.4. Čuvanje posmrtnih ostataka do njihove konačne predaje obiteljima ili ukopa

Ekshumirani posmrtni ostaci se čuvaju na 12 lokacija u Bosni i Hercegovini i to: u Banja Luci dvije lokacije (Gradsko groblje Banja Luka i Spomen –kosturnica Vrbanja Banja Luka), te u Goraždu, Istočnom Sarajevu, Mostaru, Nevesinju, Odžaku, Sanskom Mostu, Tuzli, Prahuljama, Visokom i Modriči.

### 1.5. Centralna evidencija nestalih osoba Bosne i Hercegovine

Komisija za verifikaciju iz Centralne evidencije nestalih Bosne i Hercegovine je tokom protekle godine nastavila s procesom verifikacije nestalih osoba te je u 2020. godini održala 10 sjednica i verificirala 1000 prijava. Ukupno, od početka procesa verifikacije, održano je 317 sjednica i verificirano je 28 600 prijava, od čega se na aktivne slučajeve odnose 7 573 prijave.

Registar brisanih osoba trenutno sadrži 865 prijave, a u 2020. godini je obrađena 201 prijava, za koje je utvrđeno da prijavljena osoba nema status nestale osobe u smislu članka 4. stavak (3) Pravilnika o Centralnoj evidenciji nestalih osoba Bosne i Hercegovine (osoba živa, nestala prije 30.04.1991. godine odnosno poslije 14.02.1996. godine ili je iz službenih evidencija poznato mjesto ukopa).

U Registru neverificiranih podataka nalaze se prijave koje je Komisija za verifikaciju obradila tokom ove i proteklih godina, ali ove prijave imaju element spornosti i potreban je daljnji rad na istima. U njemu se u 2020. godini nalazilo 2260 prijava, što je za 596 prijava više u odnosu na 2019. godinu.

Ukupan broj obrađenih i završenih prijava u 2020. godini iznosi 1 201 (verificirane prijave i prijave iz Registra brisanih osoba ). U ovaj broj mogu se uključiti i prijave iz Registra neverificiranih podatka, te ukupan broj obrađenih prijava iznosi 1 797.

Komisija za verifikaciju nije u potpunosti završila s verifikacijom osoba koje su identificirane DNA metodom, kao i nestalih osoba. Isto tako nastavljene su aktivnosti vezane za verifikaciju osoba identificiranih klasičnom metodom.

Proces podnošenja novih prijava i proces traženja još uvijek su otvoreni procesi. Stoga je nastavljeno zaprimanje novih zahtjeva za traženje nestalih osoba, te je u 2020. godini zaprimljeno 14 novih zahtjeva za traženje nestalih osoba. Također je zaprimljen i određeni broj prijava koje nisu nove ali su tražene na zahtjev Instituta i dostavljanje radi provjera i upotpunjavanja prijava i takvih prijava u 2020. godini je bilo 16. Ukupno je u 2020. godini zaprimljeno 30 prijava.

Institut za nestale osobe Bosne i Hercegovine je i tokom 2020. godine primao DNA izvještaje kojih je ukupno primljeno 248 , i to pozitivnih 69, pozitivnih reasocijacija 173 i negativnih 6.

U 2020. godini od područnih ureda zaprimljeno je 46 zapisnika o identifikaciji nestalih osoba.

U nadležnosti Instituta je i izdavanje potvrda o statusu nestale osobe. U 2020. godini izdato je 30 potvrda o statusu nestale osobe. Potvrde se izdaju na zahtjev stranaka i koriste ih za rješavanje različitih statusnih pitanja.

Zaposlenici CEN- a uključeni su u rad projekta Regionalne baze podataka aktivnih slučajeva nestalih osoba uslijed oružanih sukoba u bivšoj Jugoslaviji. Zaposlenici CEN-a su na dnevnoj osnovi uključeni i sudjeluju u kreiranju Regionalne baze bilo da vrše određene korekcije i prave unose izravno, bilo na neizravan način tako da priskrbljuju određenu dokumentaciju na temelju koje se vrši unos u navedenu bazu. U 2020 godini zaposlenici Sektora CEN-a izvršili su ukupno 1 326 izmjena za 300 osoba od čega se 863 unosa odnose na izmjene podataka, 195 se odnosi na unos novih podataka i 268 izmjena se odnosi na prebacivanje sa ICMP BiH liste na BiH listu. U 2020. godini također je izvršen odnosno kreiran unos za 24 osobe za koje do tada uopće nisu postojali podaci na Regionalnoj listi.

Koncem godine započeto je sa registriranjem svih do sada zaprimljenih zapisnika o ekshumacijama i koji će poslužiti prilikom kreiranja budućeg Modula 2 za nadogradnju FDMS sustava. U navedenom Modulu 2 biti će sadržani podaci o ekshumacijama.

U 2020 godini nastavljeno je sa ažuriranjem online upitnika/ baze nestalih na *web stranicu ino.ba* na kojoj se nalazi podaci o nestalim osobama iz prijava koje su do sada verificirane. Ovaj pretraživač se povremeno dopunjuje sa prijavama koje se u međuvremenu verificiraju a zaposlenici odgovaraju na upite koji dolaze na pridruženu mail adresu: *nestali@ino.ba*.

### 1.6. Saradnja sa obiteljima nestalih i njihovim udruženjima

U svom radu, Institut izuzetnu pažnju poklanja članovima obitelji nestalih osoba i njihovim udruženjima. Ta saradnja se ogleda kroz neposredne kontakte sa članovima obitelji nestalih osoba, kroz pružanje traženih informacija o okolnostima i sudbini nestalih osoba, međusobnoj razmjeni informacija kao i pomoći obiteljima nestalih osoba prilikom identifikacije nestalih članova njihovih obitelji. Također su članovi Kolegija direktora u toku 2020.godine imali više sastanaka sa članovima obitelji nestalih osoba i njihovim udruženjima.

Savjetodavni odbor je formiran od strane Upravnog odbora prvenstveno radi ostvarivanja interesa članova obitelji nestalih osoba i njega čine predstavnici obitelji nestalih osoba. Savjetodavni odbor prati aktivnosti Instituta, promovira rješavanje problema nestalih osoba i predlaže projekte i inicijative relevantne za rad Instituta.

U skladu sa Planom rada za 2020. godinu, Savjetodavni odbor Instituta za nestale osobe Bosne i Hercegovine održao je 12 sjednica, na kojima se raspravljalo o 59 različitih tačaka dnevnog reda.

### 1.7. Izvještavanje javnosti

U 2020.godini poslovi iz oblasti odnosa sa javnošću realizirali su se kroz koordinaciju svih press aktivnosti i javnih istupa, uključujući i aktivnosti na terenu, te odobravanje zahtjeva za intervjue medija sa zaposlenicima Instituta. Također, redovno se ažurirala i dopunjavala web stranica [www.ino.ba](http://www.ino.ba) , putem koje se javnost također može informirati o svim aktivnostima Instituta za nestale osobe BiH. Objavom traženih dokumenata i informacija na web stranici također su ispoštovani svi standardni proaktivne transparentnosti u javnoj upravi, a prema zaduženju Vijeća ministara BiH.

U izvještajnom periodu iz oblasti poslova odnosa s javnošću izvršeni su sljedeći poslovi:

|  |  |
| --- | --- |
| **NAZIV AKTIVNOSTI** | **BROJ** |
| Ukupan broj saopćenja za javnost | 48 |
| Saopćenja za javnost u vezi ekshumacija | 31 |
| Saopćenja za javnost u vezi identifikacija | 8 |
| Saopćenje za javnost u vezi sastanaka i posjeta | 7 |
| Izjave za medije | 632 |
| Pozivi za medije | 2 |
| Press konferencije | 2 |
| Zahtjevi za pristup informacijama | 57 |

Tabela 2. Prikaz aktivnosti u odnosima sa javnošću u toku 2020.godine

### 1.8. Pravni i administrativni poslovi

U toku 2020.godine pravni i administrativni poslovi su se temeljili na praćenju i proučavanju propisa i općih akata iz oblasti koje ulaze u djelokrug rada Instituta, davanju inicijativa i prijedloga za izmjene i dopune istih, te inicijativa i prijedloga za donošenje novih propisa i općih akata iz oblasti koje ulaze u djelokrug rada Instituta. Po okončanju sjednica Kolegija direktora i sjednica Upravnog odbora, a u skladu sa izvodima iz zapisnika i donesenim zaključcima, rađene su odluke i iste dostavljane na realizaciju.

Zaposlenici su aktivno radili na predmetima koji se vode pred Sudom Bosne i Hercegovine protiv Instituta za nestale osobe Bosne i Hercegovine. U toku 2020.godine vođena su 3 sudska postupaka u kojem je jedna od strana Institut i to:

|  |  |  |  |  |  |  |
| --- | --- | --- | --- | --- | --- | --- |
| Redni broj | Broj upisnika | Tužitelj | Tuženi | Osnov spora | Vrijednost  KM | Faza postupka |
| 1. | P-162/14 | Kutlača Marko | Tužilaštvo  INO BIH | Dug | 92.532,38 | Postupak po žalbi tužitelja |
| 2. | P-381/15 | Institut za nestale osobe BiH | Grad Mostar HNK | Dug | 6.588,72 | Predmet vraćen na prvostepeni postupak |
| 3. | P-340/20 | Žana Bojić | INO BIH | Radni spor | 1.000,00 | Priprema odgovora na tužbu |

Tabela 3. Prikaz aktivnih sudskih sporova u 2020.godini

Po službenoj dužnosti ili po zahtjevu zaposlenika, rađena su pojedinačna rješenja ili odluke vezane za prava, dužnosti i odgovornosti zaposlenika iz radnog odnosa. U toku 2020.godine urađeno je 255 rješenja i to:

* Rješenja o određivanju koeficijenta za obračun i isplatu plaća - 4
* Rješenje o ocjeni rada - 48
* Rješenja o korištenju prava na godišnji odmor - 52
* Rješenje o novčanoj nagradi- stimulaciji- 25
* Rješenje o jubilarnoj nagradi - 13
* Rješenje o prekovremenom radu- 7
* Rješenje o otpremnini - 1
* Rješenje za ostvarivanje prava na naknadu prevoza - 1
* Rješenja o novčanoj naknadi za slučaj bolesti ili smrti - 1
* Rješenje o prestanku ugovora o radu - 3
* Rješenje o korištenju osobnog vozila u službene svrhe - 100

Rađeni su akti vezani za ugovorne odnose sa trećim osobama i vođeno ažuriranje istih, sa ciljem blagovremenog izvršavanja obaveza proizašlih iz ugovora (ugovori o zakupu poslovnih prostorija, ugovori o djelu i drugo). Urađeno su urađena 32 različita ugovora (ugovor o djelu-čišćenje službenih prostorija, ugovor o zakupu poslovnih prostorija, ugovor o pranju vozila).

### 1.9. Uredsko poslovanje

U toku 2020.godine, Institut je zaprimio ukupno 2120 akta. Uredsko poslovanje vodilo se u skladu zakonima i podzakonskim propisima kojim je regulirana oblast uredskog poslovanja. Ustrojen je djelovodnik predmeta i akata, a Kolegij direktora je donio rješenje o određivanju organizacionih jedinica i njihovih brojčanih oznaka.

### 1.10. Nabavka opreme i sredstava

U okviru odobrenog budžeta za 2020.godinu, izvršena je nabavka sredstava, opreme i usluga neophodnih za rad Instituta. Nabavka je izvršena u skladu sa Zakonom o javnim nabavkama Bosne i Hercegovine.

U Tabeli je dat prikaz realizovanih javnih nabavki u 2020.godini:

|  |  |  |  |  |  |
| --- | --- | --- | --- | --- | --- |
| **R/b** | **Predmet nabavke** | **Planirana vrijednost nabavke sa**  **PDV-om**  **(KM)** | **Vrsta postupka za dodjelu ugovora/**  **Okvirnog sporazuma** | **Vrijednost ugovora/**  **Okvirnog sporazuma bez PDV-om**  **(KM)** | **Izabrani dobavljač** |
| **1.** | Nabavka uredskog materijala za potrebe Instituta za nestale osobe Bosne i Hercegovine | 8.000,00 | Konkurentski postupak | 4.900,00 | RIS d.o.o.  Sarajevo |
| **2.** | Nabavka tonera za: printere, kopir i fax aparate za potrebe Instituta za nestale osobe Bosne i Hercegovine | 3.000,00 | Direktni sporazum | 2.490,00 | ŽAD RMM d.o.o.  Kiseljak |
| **3.** | Nabavka i isporuka goriva i maziva za motorna vozila Instituta za nestale osobe Bosne i Hercegovine | 74.500,00 | Postupak sa objavom obavijesti | 44.912,25 | Hifa-Petrol d.o.o.  Sarajevo |
| **4.** | Nabavka opreme za motorna vozila za potrebe Instituta za nestale osobe Bosne i Hercegovine (auto gume) | 6.000,00 | Direktni sporazum | 5.043,44 | Unitrade d.o.o.  Ljubuški |
| **5.** | Nabavka usluga servisiranje motornih vozila LOT 1 | 11.000,00 | Konkurentski postupak/Okvirni sporazum | 5.708,22 | SLT d.o.o..  Sarajevo |
| **6.** | Nabavka usluga servisiranja motornih vozila LOT 2 | 2.000,00 | Konkurentski postupak/ Okvirni sporazum | 2.417,94 | GUMA M d.o.o. Mostar |
| **7** | Nabavka usluga servisiranja motornih vozila LOT 3 |  | Konkurentski postupak/ Okvirni sporazum | 3.814,45 | BLOK d.o.o Sarajevo |
| **8.** | Usluge servisiranja i održavanja računarske opreme za potrebe Instituta za nestale osobe Bosne i Hercegovine | 3.000,00 | Direktni sporazum | 812,06  (norma sat) | FIXIT d.o.o.  Sarajevo |
| **9.** | Usluge osiguranja motornih vozila Instituta za nestale osobe Bosne i Hercegovine (AO i kasko) | 20.000,00 | Konkurentski postupak | 2.963,89 | „Central osiguranje „ d.d,  Sarajevo |
| **10.** | Usluge tehničkog pregleda i registracija motornih vozila Instituta za nestale osobe Bosne i Hercegovine | 10.000,00 | Konkurentski postupak | 506,44 | Ahmetspahić-Petrol d.o.o.  Sarajevo |
| **11.** | Nabavka tri printera |  | Direktni sporazum | 3.216,00 | Fixit d.o.o  Sarajevo |
| **12.** | Usluga preseljenja arhive, namještaja i opreme | 6.000,00 | Direktni sporazum | 4.950,00 | Kristal do.o. Sarajevo |
| **13.** | Usluga čišćenja poslovnih prostorija |  | Direktni sporazum | 910,02 mjesečno | Sarajevo stan do.o. Sarajevo |

Tabela 4: Prikaz izvršenih nabavki u 2020.godini

**1.11. Finansijsko-knjigovodstveni poslovi i proračunska sredstva**

Poslove unosa u ISFU sistem, knjiženje i plaćanje obaveza u Institutu obavlja Odjeljenje za materijalno-finansijsko poslovanje, uz prethodno izvršenu pripremu dokumentacije. Redovno se prati kretanje troškova, izvršenje budžeta i vrši planiranje za naredni period. S tim u vezi u toku 2020.godine sačinjena su dva kvartalna, jedan polugodišnji i jedan završni obračun, sačinjeno je pet dinamika trošenja sredstava i jedan zahtjev za prestrukturiranje sredstava. Osim pomenutog redovno se vrši periodično i godišnje finansijsko izvještavanje, obračun i isplata plaća za zaposlene, te naknada za ugovorene povremene poslove i naknade kao i obračun i isplata regresa za godišnji odmor i ostalih naknada plata.

Kroz knjigu KUF-a zaprimljeno je, proknjiženo i plaćeno 1.050 dokumenata te izdata, zatvorena, kontrolirana i isplaćena 434 putna naloga.

Iznos odobrenog Proračuna za 2020.godinu je iznosio **2.778.000, 00 KM**, a ukupno izvršenje za 2020.godinu je **2.724,330 KM ili 90,30%.**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **II – IZVJEŠTAJ O PROVOĐENJU AKCIONOG PLANA GODIŠNJEG PROGRAMA RADA INSTITUTA ZA NESTALE OSOBE BIH** | | | | | | | | | | | | |
| **Opći cilj/principi razvoja: Institucija ne usklađuje plan rada sa VM BiH** | | | | | | | | | | | | |
| **Strateški cilj: Ubrzati proces tranzicije i izgradnje kapaciteta** | | | | | | | | | | | | |
| **Srednjoročni cilj: Pronalazak osoba u/iz Bosne i Hercegovine nestalih u periodu od 30.04.1991. do 14.02.1996.godine** | | | | | | | | | | | | |
| **Specifični cilj: Pronalazak osoba u/iz Bosne i Hercegovine nestalih u periodu od 30.04.1991. do 14.02.1996.godine** | | | | | | | | | | | | |
| **Programi, projekti i aktivnosti** | **Nosilac aktivnosti**  **(organizaciona jedinica)** | **Pokazatelji** | | | | | **Izvori finansiranja i troškovi** | | | **Vrijeme provođenja** | | **Komentar** |
| **Jedinica mjerenja (%, broj ili opisno)** | **Polazna vrijednost (n)** | **Ciljana vrijednost (n+1)** | **Ostvarena vrijednost na kraju godine (n+1)** | | **Izvori finansiranja (budžet, krediti, donacije, ostalo)** | **Planirani troškovi** | **Ostvareni troškovi** | **Planirani kvartal za provođenje** | **Kvartal kada je aktivnost provedena** |
| **1** | **2** | **3** | **4** | **5** | | **6** | **7** | **8** | **9** | **10** | **11** | **12** |
| **1.1 Program: Traženje, ekshumacija i identifikacija nestalih osoba u/iz Bosne i Hercegovine u periodu od 30.04.1991. do 14.02.1996.godine** | | | | | | | | | | | | |
| **1.1.1 Projekt: Traženje, ekshumacija i identifikacija nestalih osoba u/iz Bosne i Hercegovine u periodu od 30.04.1991. do 14.02.1996.godine** | | | | | | | | | | | | |
| 1.1.1.1 Aktivnost:  Saradnja sa domaćim institucijama koje su uključene u proces traženja, ekshumacije i identifikacije | Sektor za traženje, ekshumaciju i identifikaciju | Broj održanih sjednica, sastanaka, okruglih stolova i dr. | 25 | 26 | | 25 | 0 | 0 | 0 | Kontinuirano | Kontinuirano |  |
| 1.1.1.2 Aktivnost:  Ekshumacija i asanacija terena | Sektor za traženje, ekshumaciju i identifikaciju | Broj pronađenih tijela nestalih osoba | 150 | 151 | | 73 | 0 | 0 | 0 | Kontinuirano | Kontinuirano |
| 1.1.1.3 Aktivnost:  Sudjelovanje u identifikacijama, čuvanje posmrtnih ostataka do njihove konačne predaje porodicama | Sektor za traženje, ekshumaciju i identifikaciju | Broj identificiranih tijela | 200 | 201 | | 53 | 0 | 0 | 0 | Kontinuirano | Kontinuirano |
| 1.1.1.4. Aktivnost:  Broj tijela koja se čuvaju u mrtvačnicama | Sektor za traženje, ekshumaciju i identifikaciju | Broj tijela koja se čuvaju | 2501 | 2500 | | 1653 | 0 | 600.000 | 600.000 | Kontinuirano | Kontinuirano |
| 1.1.1.5 . Aktivnost:  Ukop posmrtnih ostataka žrtava | Sektor za opće, pravne i finansijske poslove | Broj ukopa | 250 | 251 | | 36 | 0 | 2.178.000 | 2.178.000 | Kontinuirano | Kontinuirano |
| 1.1.1.6.Aktivnost:  Unapređenje efikasnosti i kvaliteta u procesu ažuriranja i verifikacije CEN-a | Sektor CEN | Broj verificiranih prijava | 1500\* | 1501\* | | 1000\* | 0 | 0 | 0 | Kontinuirano | Kontinuirano |
| 1.1.1.6.1.  Provjera, upoređivanje i verifikacija podataka | Sektor CEN | Broj verificiranih prijava | 1500\* | 1501\* | | 1000\* |
| 1.1.1.6.2  Sistemsko ažuriranje verificiranih podataka | Sektor CEN | Broj verificiranih prijava | 1500\* | 1501\* | | 1000\* |

NAPOMENA I: Iznos odobrenog budžeta za 2020.godinu je iznosio 2.778.000 KM, a ukupno izvršenje za 2020.godinu je 2.724,330 KM ili 90,30%.

NAPOMENA II: Podaci koji su označeni zvjezdicom\* , a tiču se rada Sektora CEN, predstavljaju jedinstven proces koji se ne može posmatrati odvojeno odnosno  na istom broju slučajeva provedeno je  više različitih aktivnosti.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  | | --- | --- | --- | --- | --- | --- | --- | --- | | **III – IZVJEŠTAJ O IZRAĐENIM ZAKONIMA PLANIRANIH GODIŠNJIM PROGRAMOM RADA**  **INSTITUTA ZA NESTALE OSOBE BOSNE I HERCEGOVINE** | | | | | | | | | **Opći cilj/ princip razvoja: Institucija ne usklađuje plan rada sa VM BiH** | | | | | | | | | **Strateški cilj: Ubrzati proces tranzicije i izgradnje kapaciteta** | | | | | | | | | **Srednjoročni cilj: Pronalazak osoba u/iz Bosne i Hercegovine nestalih u periodu od 30.04.1991. do 14.02.1996.godine** | | | | | | | | | **Specifični cilj: Pronalazak osoba u/iz Bosne i Hercegovine nestalih u periodu od 30.04.1991. do 14.02.1996.godine** | | | | | | | | | **Naziv zakona** | **Vrijeme provođenja** | | **Status zakona zaključno sa 31.12.---.godine** | | | | **Komentar** | | **Planirani kvartal za provođenje aktivnosti** | **Kvartal kada je aktivnost provedena** | **Upućen**  **VM BiH**  **(DA/NE)** | **Usvojen na VM BiH (DA/NE)** | **UProcedura u PS BiH**  **(DA/NE)** | **Usvojen u**  **PS BiH**  **(DA/NE)** | | **1** | **2** | **3** | **4** | **5** | **6** | **7** | **8** |  |  |  |  |  |  |  |  |  | | --- | --- | --- | --- | --- | --- | --- | --- | | 1.1.(naziv programa) | | | | | | | | | 1.1.1.(naziv projekta) | | | | | | | | | * + - 1. (naziv zakona) |  |  |  |  |  |  |  | | * + - 1. (naziv zakona) |  |  |  |  |  |  |  |   Programom rada Instituta za nestale osobe Bosne i Hercegovine za 2020.godinu **nije planirana** izrada i donošenje zakona. | | | | | | | | | |
|  | | | | | | | | | |
| **IV – IZVJEŠTAJ O IZRAĐENIM PODZAKONSKIM AKTIMA PLANIRANIH GODIŠNJIM PROGRAMOM RADA**  **INSTITUTA ZA NESTALE OSOBE BOSNE I HERCEGOVINE** | | | | | | | |
| **Opći cilj/ princip razvoja: Institucija ne usklađuje plan rada sa VM BiH** | | | | | | | |
| **Strateški cilj: Ubrzati proces tranzicije i izgradnje kapaciteta** | | | | | | | |
| **Srednjoročni cilj: Pronalazak osoba u/iz Bosne i Hercegovine nestalih u periodu od 30.04.1991. do 14.02.1996.godine** | | | | | | | |
| **Specifični cilj: Pronalazak osoba u/iz Bosne i Hercegovine nestalih u periodu od 30.04.1991. do 14.02.1996.godine** | | | | | | | |
| **Naziv podzakonskog akta** | **Vrijeme provođenja** | | **Status podzakonskog akta zaključno sa 31.12.2020.godine** | | | | **Komentar** |
| **Planirani kvartal za provođenje aktivnosti** | **Kvartal kada je aktivnost provedena** | **Upućen rukovodiocu (DA/NE)** | **Usvojen od strane rukovodioca (DA/NE)** | **Upućen VM BiH**  **(DA/NE)** | **Usvojen na VM BiH**  **(DA/NE)** |
| **1** | **2** | **3** | **4** | **5** | **6** | **7** | **8** |
| *Srednjoročni plan rada za 2021.-2023*  *.* | **3** | **3** | **Da** | **Da** |  |  | Usvaja Kolegij direktora |
| *Akcioni Plan za prevenciju korupcije za vrijeme trajanja pandemije „COVID 19“ u Institutu za nestale osobe Bosne i Hercegovine* | **3** | **3** | **Da** | **Da** |  |  | Usvaja Kolegij direktora |
| *Instrukcija o postupanju Instituta za nestale osobe BiH i pravima i obavezama zaposlenika tokom trajanja pandemije COVID 1* | **3** | **3** | **Da** | **Da** |  |  | Usvaja Kolegij direktora |
| *Odluka o uvođenju izmijenjenog režima rada zaposlenika u INO BIH tokom trajanja pandemije COVID 19* | **3** | **3** | **Da** | **Da** |  |  | Usvaja Kolegij direktora |
| *Odluka o izmjenama i dopunama Odluke o utvrđivanju troškova ukopa identificiranih i neidentificiranih nestalih osoba* | **1** | **1** | **Da** | **Ne** |  |  | Usvaja Upravni odbor |
| *Pravilnik o izmjenama i dopunama Pravilnika o troškovima ukopa posmrtnih ostataka identificiranih i neidentificiranih nestalih osoba* | **1** | **1** | **Da** | **Ne** |  |  | Usvaja Upravni odbor |
| *Poslovnik o radu web redakcije* | **1** | **2** | **Da** | **Da** |  |  | Usvaja Kolegij direktora |
| *Instrukcija o načinu zaključivanja ugovora o djelu u INO BIH* | **4** | **4** | **Da** | **Da** |  |  | Usvaja Kolegij direktora |
| *Plan stručnog usavršavanja zaposlenika INO BIH* | **1** | **2** | **Da** | **Da** |  |  | Usvaja Kolegij direktora |
| *Pravilnik o radu zaposlenika u INO BIH* | **3** | **4** |  |  | **Da** | **Ne** | Usvaja VMBIH |
| *Poslovnik o izmjeni Poslovnika o radu Upravnog odbora INO BIH* | **3** | **4** |  |  | **Da** | **Ne** | Usvaja VMBIH |
| *Statut o izmjeni Statuta INO BIH* | **3** | **4** |  |  | **Da** | **Ne** | Usvaja VMBIH |
|  | | | | | | | | | |
|  | | | | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **V- IZVJEŠTAJ O IZRAĐENIM MEĐUNARODNIM UGOVORIMA PLANIRANIH PROGRAMOM RADA**  **INSTITUTA ZA NESTALE OSOBE BOSNE I HERCEGOVINE** | | | | | | | |
| **Opći cilj/ princip razvoja: Institucija ne usklađuje plan rada sa VM BiH** | | | | | | | |
| **Strateški cilj: Ubrzati proces tranzicije i izgradnje kapaciteta** | | | | | | | |
| **Srednjoročni cilj: Pronalazak osoba u/iz Bosne i Hercegovine nestalih u periodu od 30.04.1991. do 14.02.1996.godine** | | | | | | | |
| **Specifični cilj: Pronalazak osoba u/iz Bosne i Hercegovine nestalih u periodu od 30.04.1991. do 14.02.1996.godine** | | | | | | | |
| **Naziv međunarodnog ugovora** | **Vrijeme provođenja** | | **Status međunarodnog ugovora zaključno sa 31.12.\_\_\_-godine** | | | | **Komentar** |
| **Planirani kvartal provođenja** | **Kvartal kada je aktivnost provedena** | **Upućen na VMBIH**  **(DA/NE)** | **Usvojen na VMBIH**  **(DA/NE)** | **Procedura u Predsjedništvu BiH**  **(DA/NE)** | **Usvojen u Predsjedništvu BIH**  **(DA/NE)** |
| **1** | **2** | **3** | **4** | **5** | **6** | **7** | **8** |
| 1.1.(naziv programa) | | | | | | | |
| 1.1.1.(naziv projekta) | | | | | | | |
| 1.1.1.1.(naziv međunarodnog ugovora) |  |  |  |  |  |  |  |
| 1.1.1.2.(naziv međunarodnog ugovora) |  |  |  |  |  |  |  |

|  |
| --- |
| Programom rada Instituta za nestale osobe Bosne i Hercegovine za 2020.godinu **nije planirano** zaključivanje međunarodnih ugovora. |
| |  |  |  |  |  |  |  |  |  | | --- | --- | --- | --- | --- | --- | --- | --- | --- | | **VI -IZVJEŠTAJ O REALIZACIJI JAVNIH INVESTICIJA PLANIRANIH PROGRAMOM RADA**  **INSTITUTA ZA NESTALE OSOBE BOSNE I HERCEGOVINE** | | | | | | | | | | **Opći cilj/ princip razvoja: Institucija ne usklađuje plan rada sa VM BiH** | | | | | | | | | | **Strateški cilj: Ubrzati proces tranzicije i izgradnje kapaciteta** | | | | | | | | | | **Srednjoročni cilj: Pronalazak osoba u/iz Bosne i Hercegovine nestalih u periodu od 30.04.1991. do 14.02.1996.godine** | | | | | | | | | | **Specifični cilj: Pronalazak osoba u/iz Bosne i Hercegovine nestalih u periodu od 30.04.1991. do 14.02.1996.godine** | | | | | | | | | | **Naziv projekta javnih investicija** | **Vrijeme realizacije** | | | **Status**  **(ZAVRŠENO, U POSTUPKU, ODLOŽENO, PREKINUTO)** | | | | **Komentar** | | **Očekivani period realizacije** | | **Završen**  **(DA/NE)** | | 1.1.(naziv programa) | | | | | | | | | | 1.1.1.(naziv projekta) | | | | | | | | | | 1.1.1.1.(naziv projekta javnih investicija) |  |  | |  |  |  |  |  | | 1.1.1.2.(naziv projekta javnih investicija) |  |  | |  |  |  |  |  | |

Programom rada Instituta za nestale osobe Bosne i Hercegovine za 2020.godinu **nisu planirane** javne investicije.

**VII IZVJEŠTAJ O PROVEDENIM KONSULTACIJAMA KOD IZRADE GODIŠNJEG IZVJEŠTAJA O RADU INSTITUTA ZA NESTALE OSOBE BIH**

Institut za nestale osobe Bosne i Hercegovine je u skladu sa članom 5. stav (1) tačka f) Instrukcije o načinu pripreme godišnjeg programa rada i izvještavanja o radu institucija Bosne i Hercegovine („Službeni glasnik BiH“ broj 45/15), obavio e-konsultacije u postupku pripreme i izrade Izvještaja Instituta za nestale osobe Bosne i Hercegovine za 2020.godinu.

Predsjedavajući privremenog Upravnog odbora

Kemo Sarač